מעבר לאומברה

**לאורך השנים במשחק הצטברו לא מעט שאלות אודות הכוח המרכזי שיש לגארו לעומת משני צורה אחרים - הוא המעבר האינסטינקטיבי והפשוט אפילו לאומברה, ה'צל' הרוחני של המציאות. בין המציאות הפיזית לבין האומברה קיים מחסום הנקרא המעטפת ובין האומברה העמוקה (שם נמצאות הממלכות הרחוקות) ובין האומברה הקרובה נמצא מחסום נוסף, עבה ועמיד יותר שנמצא יותר ברעיונות של ת'אורג'ים ופחות במציאות של גארו פחות מיסטיקניים.**

מעבר לאומברה, עם זאת, דורש שהגארו יענה על כמה תנאים -

* עירנות - הגארו צריך להיות בהכרה (אי אפשר ליפול לתוך האומברה מתוך שינה ללא עזרה חיצונית).
* שער אל המעבר - צריך משטח משקף אור (אגן מים שקטים, מראה, אפילו מכונית מבריקה) כלשהוא, ישנן מתנות העוקפות דרישה זאת. המשטח צריך לשקף אור בזמן המעבר כך שלא ניתן להשתמש במראה בחדר חשוך למשל.
* צריך לקרוע את הדרך אל האומברה - מרבית הת'יאורג'ים מתארים את המעבר לאומברה כ'קריעה' או 'חדירה' דרך המעטפת שמתוארת לעיתים קרובות כמעין רשת צפופה של קורי עכביש שרוחות קטנות טוות ומעבות כל הזמן. כדי לעשות זאת, גארו צריך להיות 'דחוס' מבחינה רוחנית יותר מעובי המעטפת המקומית. כאשר המעטפת המקומית עבה מידי, הוא לא מסוגל לקרוע דרך אותה רשת מטאפיזית ולא מסוגל לעבור לצד השני.
* כסף מגביל את המעבר האומבראלי - בדיוק כמו שהוא מגביל את השימוש בנוסיס, נשיאה של חפצי כסף מקשה על המעבר לתוך האומברה ולכן גארו שתקועים בו כדורי כסף ימצא את זה מסובך יותר לברוח למקום שאליו ציידים יתקשו להגיע. הדבר תקף גם לגבי חפצי כסף מקודשים, קלייבים וכיוצא בזה.

## טקס הקידוש:

צויין כאן נושא הקידוש - קידוש, הקדשה וכן הלאה מתייחס לטקס פשוט להפליא, שמרבית הגארו לומדים עוד בחניכותם - כיצד להפוך חפצים קטנים ושימושיים לחלק מהמהות הרוחנית שלהם, ובכך לתת לדברים שאין להם בהכרח השתקפות אומבראלית, לעבור בגופם את המחסום הרוחני. יש לציין שככל שהחפץ רחוק יותר מהמהות של הדמות כך קשה יותר לקדש אותו. גארו שלא רואה חפץ טכנולוגי כחלק מעצמו לא יוכל לקדש אותו לעצמו. לכן מהלכי הזכוכית הם מורכב יותר טכנולוגית, ככה יש פחות סיכוי שהוא יעבוד כראוי באומברה ללא עזרה של מהלך זכוכית מיומן. סכין כנראה יחתוך, אקדח כמעט בטוח שיעשה קליק ולא יותר מזה. הפיזיקה לא עובדת אותו דבר באומברה.

כלל האצבע שגארו יחיד יכול לקדש בערך 5 ק"ג של ציוד על כל נקודת נוסיס קבועה שיש לו, ישנן חריגות לכאן ולכאן, התייעצו במנחה כל פעם שאתם לא בטוחים במה ניתן לקדש ואיך. ראוי לציין שכל פיסת ציוד שגארו מקדש, הופכת לקשר ישיר אליו שקוסמים ושאר מרעין בישין יכולים לנצל אם הם ישימו את היד שלהם עליו, דבר המונע ממרבית הגארו לקדש דירות שלימות.

גארו שעובר לאומברה, לוקח איתו את כל הציוד המקודש לו וחפצים פעילים רוחנית (טאלנים ופטישים) שנמצאים ברשותו. אין צורך לקדש טאלנים ופטישים בשביל שיוכלו לעבור לאומברה אבל יש לקדש אותם אם רוצים שהם ישנו צורה עם הדמות.

כלי קיבול קטנים יעברו עם כל תוכנם לאומברה. לכן ניתן לעבור עם ארנק בכיס. בקבוק מים שקודש יעבור עם המים. תיק גב סטנדרטי שקודש יעבור על כל תוכנו למעט חפצים גדולים או שחורגים מהסביר לדמות. קידוש של רובה יקדש גם את המחסנית עם הכדורים שבתוכה. ניסיון לקדש תרמיל ענקי ולדחוף לתוכו ג'ריקן דלק וטיירים לג'יפ האומבראלי לא יעבוד. צריך יהיה לקדש כל דבר בנפרד. את ארגזי התחמושת של המקלע צריך יהיה לקדש כל אחד בנפרד.

תהליך הקידוש הוא טקס שצריך ללמוד. ביצוע הטקס מצריך ריכוז ומאמץ נפשי, לכן זה לא קל לשנע ציוד מעבר למעטפת ע"י נגלות של קידוש ומעבר. כל סבב כזה מעייף ולוקח זמן וככול שעושים יותר כאלו אחד אחרי השני זה נהיה יותר ויותר מעייף.

שינויים קוסמטיים לחפצים מקודשים כן עוברים עם הגארו - גארו רטוב יעבור לאומברה כשפרוותו רטובה, מלאת חומצה או שאר דברים נפלאים - או לפחות עם הד רוחני מספיק רציני כדי שירגיש רטוב או מלא חומצה, תלוי לאן ואיך הוא עובר.

קליעים דרמטיים בכתף, סכינים בגב, אוכל בקיבה, כולם יעברו איתכם לאומברה, בהתאם לשיקול המנחים כמובן, הסכין המקודשת שאיתך תמשיך לנטוף דם למרות שלא כדאי להמר על בדיקות DNA לסכין מאוחר יותר.

## פרדוקס המעבר:

* מעבר מידי - שבו דירוג הנוסיס הקבוע של הגארו שווה או גבוהה מדירוג המעטפת באיזור ואז המעבר מבוצע בזמן הפעולה של הדמות בסיבוב בתור הפעולה שלה. כל דבר שהיה קורה לפני הפעולה שלה, משפיע גם עליה, כל דבר שקורה אחרי, חייב להיות מסוגל לעבור לאומברה. במקרה של שוויון כוחות, פנו למנחה או לעזרת קוביות.
* מעבר מתמשך - כאשר דירוג הנוסיס של הגארו נמוך מדירוג המעטפת, הוא יכול לנסות לקרוע את דרכו, כל 20 שניות מאמץ מאפשרות לו להתגבר על נקודת נוסיס אחת שחסרה שלו כאשר מעטפת שעבה עד כדי נוסיס + 3 דוגמא: מוקי, מהלך הזכוכית עם נוסיס קבוע של 1, יכול לקרוע דרך מעטפת בדירוג ארבע, בעזרת דקה של מה של מאבקים רוחניים, אבל מעטפת בדירוג 5 עבה מידי עבורו.

* בעת מעבר מתמשך, הגארו בעצם תקוע במאבק רוחני ולא מודע יותר מידי למה קורה סביבו בעולם הפיזי או הרוחני, הוא לא מסוגל להשתתף בקרב או אפילו להתחמק בצורה מודעת (תקוע כמות שהוא במקומו).

	+ באם המראה או המים או המשטח המשקף שבו השתמש כדי לעבור לאומברה מופרעים במהלך המאבק הרוחני הזה, הגארו 'נזרק' בחזרה אל המקום בו היה בתחילת המעבר (באומברה יכולות להיות למקרה הזה תופעות מעניינות של איבוד אוריאנטציה בממלכות הרוחניות) - ופועל במחסר 2 לכל הפעולות למשך שאר הסצינה, כתוצאה מנזק לחושים. ייתכן מאוד נזק פיזי לגארו, אבל דבר כזה נשאר לשיקול המנחים.
	+ שבירה של המשטח המשקף בזמן המעבר גורמת 5 נקודות נזק מיוחד שלא ניתן לספוג לגארו. שבירה של המשטח משני צידי המעטפת או ריסוקו לרסיסים מכפילה את הנזק ועלולה לגרור תופעות מעניינות לפי שיקול המנחה.
	+ גרימת נזק מכל סוג שהוא לגארו בזמן שהוא מנסה לעבור לאומברה בהחלט מפריעה, ויש להוציא נקודת כוח רצון זמנית כדי להצליח לשמור את הריכוז ולא לסבול ממחסר 2 לשארית הסצינה כתוצאה מהלם פליטה (כמו בסעיף הקודם).